# Előszó (Makkai László dr.)

A Magyar Bélyegek Monográfiájának IV. kötete a postai bérmentesítést dolgozza fel az 1900 és 1945 közötti időszakra, tehát a postabélyegek mellett   
a díjjegyes postai nyomtatványokat és a készpénzbérmentesítést is. A hely-  
keletbélyegzéseket és a kezelési bélyegzéseket 1867-től napjainkig külön kötet fogja tartalmazni.

A *postai bérmentesítés* története ebben a közel félévszázadnyi időszakban – mint azt már az I. kötet megfelelő helyén körvonalaztuk – két szakaszra oszlik. 1900 és 1920 között éri el csúcspontját a felragasztott bélyeg használata, visszaszorítva a korábban erősen teret hódító díjjegyes nyomtatványokat, 1920 után viszont egyre inkább osztozkodnia kell a bélyegzéses készpénz-  
bérmentesítéssel és a gépbélyeggel.

Azok a filatelisták, akik csak bélyeget gyűjtenek, a bérmentesítési technikának ebből az átalakulásából elsősorban azt veszik észre, hogy 1900 után   
a korábban egységes forgalmi bélyegek mellett egész sor újtípusú, speciáliscélokat szolgáló bélyeg jelenik meg. 1903-ban adták ki az első magyar portó-  
bélyegeket, s ezzel eltűnt a készpénzbérmentesítés utolsó maradványa is. Ezután, 1920-ig csak kivételes esetekben, átmeneti bélyeghiány miatt folya­modtak készpénzbérmentesítéshez. A portóbélyeg azonban megtörte az 1888. évi nagy reform alapelvét, amelynek értelmében a szervezetileg összevont levél­  
posta, kocsiposta és távírda egyaránt az egységes forgalmi bélyegeket alkal­mazta bérmentesítésre, egyedüli kivételként az újságbélyeget hagyva meg különleges használatra. A fordulat következménye a postabélyeg specializáló­dása lett. A portóbélyeg és a hírlapbélyeg mellé 1906-ban – igaz, csak néhány hónapos kísérleti időre – az AUT-lyukasztású 10 filléres ajánlási bélyeg is fel­sorakozott, majd a korlátozott használatú bélyegek számát szaporította 1916-ban a sürgős- és a takarékbélyeg, 1918-ban a repülőposta-bélyeg, 1921-  
ben pedig a hivatalos bélyeg. De az általános használatú bélyegek közt is fel­tűnnek új fajták, 1913-ban az árvízbélyeggel a feláras, 1916-ban pedig a koro­názási kiadással az alkalmi bélyeg, mely azután uralkodó szerepre jutott a bélyegkiadásban s átalakította a filatéliát is, alapot adva a tematikus vagy motívum gyűjtésnek és külön filatéliai ágazattá szorítva vissza az ország vagy klasszikus gyűjtést.

A teljes postai küldeményeket gyűjtő filatélista ennél is többet lát a történtekből. Felfedezi, hogy a bélyeg csak egyik formája egy sajátos bérmentesí­tési technikának, a ragjegynek. A bélyeg egyeduralomra jutása a készpénz­bérmentesítéssel és a díj jegyes postai nyomtatvánnyal szemben 1800 után

együttjárt a különféle ragjegyek elszaporodásával: már 1890-ben megnyitotta a sort az ajánlási ragjegy, ezt hamarosan követte az utánvételi és az express ragjegy, majd a különböző kézírásos vagy bélyegzős kézbesítési jelzéseknek (nem fogadta el, elköltözött stb.) ragjeggyel való helyettesítése. A különféle ragjegyek és bélyegek színes együttese teszi olyan jellegzetessé a XX. század első két évtizedének postai küldeményeit.

1920-ban újabb, ellenkező irányú fordulat állt be. A háborús években gyakori bélyeghiány felelevenítette, a közületi és vállalati levelezés felduzza­dása pedig állandósította a készpénzbérmentesítést. Ezt előbb bélyegzéssel, majd a (már 1907 óta rendszeresített, de akkor még csak hely-kelet-bélyegzésre  
és értéktelenítésre használt) Krag-féle bélyegzőgépek e célra készült betéteivel, 1927-től pedig a Standard, Francotyp stb. típusú gépek változó értékszámú gépbélyegeivel alkalmazták a küldeményekre. A készpénzbérmentesítés felújulásával párhuzamosan gyors ütemben kezdtek fogyni a korlátolt haszná­  
latú bélyegfajták. Megszűnt a hírlap-, sürgős-, takarék- és hivatalos bélyeg. 1931-től kezdve a légiposta egyszerű motívummá vált, mert bélyegeit azóta mindenféle küldeményre lehet használni. Egyedül a portóbélyeg őrzi a speciális rendeltetésű bélyeg valaha népes csoportjának emlékét.

Bár technikailag fejlettebb, modernebb formája a bérmentesítésnek, a gép­  
bélyeg mégsem tudta kiszorítani a felragasztott bélyeget. Ennek oka részben technikai. Nem bérelhet mindenki magának bélyegzőgépet a postától, s nem szívesen fáradunk el a postahivatalba egy-két levéllel, hogy ott pénzbedobásos automatával vagy az ablaknál – rövidebb-hosszabb várakozás után – kész­pénzbérmentesítéssel adjuk fel azokat, mikor bélyeg felragasztásával a közeli postaládába is bedobhatjuk. A bérmentesítés teljes automatizálásához még sokat kell tökéletesednie a technikának, de a bélyeg fennmaradását ez sem fogja veszélyeztetni. Nemcsak azért, mert a gyűjtők miihói megkedvelték, hanem azért sem, mert időközben pusztán bérmentesítési hivatásához egyéb, esztétikai és propagatív funkciók is társultaké

A postabélyegben rejlő propagandisztikus lehetőségékkel kezdettől fogva számoltak. Ezért kerültek uralkodók képmásai, címerek, nemzeti szimbólumok   
a korai bélyegekre. Igazában azonban *az alkalmi bélyeg szolgálja a propagandát*, úgy is, mint megemlékezés, úgy is mint ismeretterjesztés, természetesen mindig bizonyos társadalmi osztályok, politikai rendszerek célkitűzéseinek szolgála­  
tában. Teljes tudatossággal először a Tanácsköztársaság élt nálunk ezzel a lehe­tőséggel, mikor arcképes bélyegsorozatával a nemzetközi és a hazai forradalmak úttörőinek állított emléket. Az ellenforradalmi rendszer csak átvette, s egyben   
– reakciós jellegének megfelelően – vissza is fordította ezt a haladó gondolatot.

Nincs itt helye a két világháború közötti Magyarország társadalmi-poli­  
tikai arculatát részletesen megvilágítani. Nem is szükséges, hiszen mindenki jól ismeri, ha nem tapasztalatból, hát iskolai tanulmányaiból. A kor szereplői­nek és történeti eszményképéinek helyes értékelésót – amennyiben ábrázolásaik bélyegeken is láthatók – e kötetben is megtalálja az olvasó. Szükséges azonban néhány szót szólni a bélyegkiadások eszmei hátteréről. A sovinizmust az ellenforradalom a dualizmuskori múltból örökölte, de az osztrák – magyar monarchia utódállamai közt rendezetlenül maradt kérdések által fertőzött nemzetközi légkörben ez is tovább torzult. A szomszédnépek elleni gyűlölködést

azért is szították, hogy ezzel a belső társadalmi nehézségekről a figyelmet el­tereljék. A bélyegeken a sovinizmus többé-kevésbé nyílt szimbólumai éppen eléggé szembeötlenek ahhoz, hogy mellőzhessük felsorolásukat s ezúttal csak egy példára utaljunk, rámutatva, hogyan ütközött ez a propaganda a normális postaforgalom érdekeivel. Az 1933. évi magyar repülőbélyegkiadás „Giustizia  
 per 1'Ungheria” (Igazságot Magyarországnak) feliratú 20 és 40 filléres értékeit a csehszlovák posta nem ismerte el s az ezekkel bérmentesített küldeményeket nem kézbesítette. A magyar posta megtorlásul 1934-ben két politikailag „ártatlan” csehszlovák bélyeget, a forgalmi sor 25 és 30 h. értékeit Magyarország területéről kitiltotta s az ezekkel bérmentesített küldeményeket „non admis” jelzéssel visszairányította (PRT 122.116/4. és 118.557/4.). A „bélyegháború”, ha nem is robbant ki mindig ilyen éles formában, állandóan folyt Magyarország és szomszédai között, széles körben terjesztve és fenntartva a soviniszta indu­latokat.

Voltak azonban az ellenforradalmi korszak bélyegkiadásainak olyan ideo­lógiai sajátosságai is, amelyek hiányoztak a dualizmuskori bélyeges propagan­dából s nyilvánvalóan a polgári demokratikus és a szocialista forradalom esz­mei hagyatéka elleni harcot szolgálták. A tömegektől, a dolgozó emberektől való félelem mutatkozik meg abban, hogy 1920 és 1944 között egyetlen magyar bélyegen sem található munkaábrázolás, míg az I. világháború előtti egyik forgalmi sorunk, az „aratós” legalább tudomásul vette, hogy Magyarországon nemcsak urak élnek. A fizikai munka teljes mellőzésével a bélyegekre csak a szellemi alkotó munka hősei kerültek, azok is a királyokhoz, hadvezérekhez   
és politikusokhoz képest szerény arányszámban, főleg pedig gondosan ügyelve arra, hogy az általuk képviselt eszmék összeütközésbe ne kerüljenek az „úri Magyarország” gondolkozásával. A bélyegeken sűrűn szereplő vallási szimbólumok fennen hirdetik az ellenforradalmi kor klerikalizmusát, azt a jelleg­zetes vonását, amellyel túltett a dualizmus korának ilyen szimbólumokat   
bélyegekre nem vivő konzervativizmusán is. Különösen szembeötlő a bélyege­ken is túltengő Szent István-kultusz (négy önálló Szent István-sorozat); nem véletlenül, mert a maga idején történelmi haladást jelentő-feudalizmus győzel­mének utat nyitó nagy király személye egyaránt alkalmas volt a „szentistváni Magyarország” régi határait visszakövetelő sovinizmus és a feudális maradványokat konzerváló klerikalizmus népszerűsítésére. Ha még megemlítjük   
a Horthyt és családját sűrűn szerepeltető, továbbá a háborús propagandát szolgáló bélyegeket, elmondhatjuk, hogy az ellenforradalmi korszak félre­ismerhetetlen arcképet adott önmagáról bélyegkiadásain.

Bármennyire is retrográd volt társadalmi és politikai tekintetben, az „úri Magyarország” sem zárkózhatott el teljesen a haladástól, legalább a postai technika tekintetében. Láttuk, hogyan tört utat magának – ha nehezen is –   
a postai kezelés gépesítése. A bélyegek előállításának *nyomdai technikájában* is történt előrehaladás. Ezt sokáig akadályozta az idejétmúlt magasnyomás alkal­mazása, amellyel csak 1928-ban szakítottak, hogy átmenetileg visszatérjenek a legigényesebb, de egyben költséges réznyomáshoz (1924 – 1931) s kísérletez­zenek az offset-nyomás új eljárásával (1923 – 1930), míg azután 1932-ben bevezették a modern bélyegkiadáshoz leginkább alkalmazható raszteres mély­nyomást. Azóta bélyegeink túlnyomó része ezzel a technikával készül, néha azonban alkalmazásra kerül a réz- és offsetnyomás, sőt kétféle nyomás kombi-

nációja is. A raszteres mélynyomás – mint arról a monográfia I. kötetében beszámoltunk – egységesebb s viszonylag hibátlanabb kivitelezést biztosított, ami együttjárt azzal, hogy a magas- és réznyomásnál a lemezösszeállítás során keletkezett típusbeli különbségek eltűntek s így a modern bélyegek már „klasz­szikus” módszerrel nem osztályozhatók és nem gyűjthetők. Nyomási hibák persze keletkeztek az újabb eljárásoknál is, de más típusúak, mint a régieknél   
s így az ilyeneket gyűjtőnek jól kell ismernie az alkalmazott technikát, hogy megítélhesse, mi az, ami lényeges, ismétlődő s így gyűjtésre érdemes, szemben az egyszeri, véletlenszerű hibásodásokkal. E tekintetben monográfiánk még nem mondta ki az utolsó szót és tág tere nyílik a további kutatómunkának.

Egyrészt a tökéletesebb technika, másrészt a gondosabb ellenőrzés követ­keztében egyre kevesebb tévnyomat került postai forgalomba (eltekintve persze a szándékosan kicsempészett nyomdai selejtektől), leginkább még a magasnyomás idejében. Ezek közé tartoznak a korszak „nagy bélyegei” közül az aratós 600/800 filléres (1924), a turulos 50 filléres színében nyomott 35 filléres (1913), különösen pedig a kétmenetes nyomás során létrejött fordított közép­részű 15 és 50 filléres piros számú portóbélyeg (1915), a 20 filléres hivatalos és a gyűjteményekben előkelő helyet elfoglaló 5000 koronás „fordított Madonna” (1925).

Szélesebb tér nyílt a tévnyomatok forgalomba kerülésére a felülnyomás bevezetésével (először 1913-ban az árvízbélyegeken, utóbb egyre sűrűbben   
a politikai változásokkal kapcsolatos provizóriumokon). Az elcsúszott, néha fordított felülnyomás gyakori jelenség, egyedülálló azonban a felülnyomás elmaradása az 1938. évi barna/zöld 70 filléres koronás rajzú bélyeg egy ívén. Ez a becses ún. „Nagymánya".

Ugyancsak a technika javulásával függ össze az egységesebb *fogazás* és vízjel is. Ugyanazon bélyeg fogazat- és vízjelkülönbsége még gyakori az I. világ­háború előtt, s néhány ritkaságunk (a fogazatlan fázisoktól itt most eltekintve) szintén így keletkezett: az 1900. évi turulos 2, 3 és 5 koronás, az 1903. évi portó 50 filléres értéke 11 ½-es sorfogazással, valamint a magyar bélyeggyűjtők szíve vágya, az 1914. évi állókeresztes vízjelű 20 filléres fekete számú zöld­portó.

Olyan bélyeg, amely nem nyomdai hibának vagy átmeneti szükségmegoldásnak köszönheti ritkaságát, csak kétféle van: a már említett 1906. évi AUT lyukasztású turulos tízfilléres (ez azonban csak teljes ajánlott küldemé­nyen kétségtelen hitelűi), továbbá a turulos bélyegfüzetek és bélyegtekercsek, amelyek ennek a speciális gyűjtői ágazatnak külföldön is nagyrabecsült   
darabjai.

Ennek a korszaknak termékei viszont a posta kárára készült teljes hamisítványok: az 1926. évi pengő-filléres forgalmi sor 8, 16, 32 és 40 filléres érté­keinek, továbbá az 1931-32. évi kisegítő kiadás felülnyomott 6/8, 20/25 és 2/6/8 filléres értékeinek leleplezett, de előzőleg részben már forgalomba került utánzatai.

Nem kétséges, hogy gyűjtői szempontból mindeddig sajnálatosan elhanyagolt díjjegyes postai nyomtatványaink tanulmányozása, főleg „futott" példányaiknak számontartása eddig nem ismert ritkaságok felfedezésére fog vezetni. Máris megemlíthetjük itt a postai forgalomból 1917. végével kivont turulos bélyegek 3 filléres értékének az adóintéseken kiegészítésként továbbra

is hivatalosan előírt használatát, de maguknak a díjjegyes postai nyomtatványoknak, ill. a rájuk nyomott díjjegyeknek, valamint vízjeleiknek közelebbi megismerése is rejtegethet még meglepetéseket.

Részben a technikai színvonal emelkedésével, részben a propagandisztikus célkitűzésekkel függ össze *a bélyegek esztétikai igényességének növekedése*. Ennek első jelei már a világháború alatt megmutatkoztak, mikor neves művészek először kaptak bélyegtervezési megbízást, de az elhatározó lépést ezen a téren is a Tanácsköztársaság tette meg, arcképes sorozatával merészen áttörve nem csak az akkori méretstandardot, hanem a színezési és stilizálási megkötöttsége-­  
ket is. Tulajdonképpen azóta beszélhetünk nálunk művészi értelemben sajátos bélyegstílus kialakítására irányuló tudatos törekvésről, s az ellenforradalmi korszak ideológiai korlátozottságai sem zárhatták el a lehetőségét annak, hogy tehetséges művészek szép bélyegeket alkossanak. Ezekre a jó hagyományokra napjaink magyar bélyegművészete is vissza-visszanyúl, miközben új vonásait kibontakoztatja.

Külön fel kell hívnunk olvasóink figyelmét azokra a széleskörű gyűjtési lehetőségekre, amelyeket ennek a korszaknak bérmentesítési sajátosságai kí­nálnak. A sokféle, hosszabb-rövidebb és egymást keresztező forgalmi idejű kiadás a vegyes bérmentesítések és az első-utolsónapi bélyegzések változatos kombinációira adott lehetőséget. A provizóriumok rövid forgalmi ideje miatt egyesek közülük (mint pl. a Tanácsköztársaság felülnyomott bélyegei) „futott” leveleken igen ritkák. A tarifaváltozások, elsősorban az 1920 és 1926 közt végbe­ment infláció emelkedő díjtételei is érdekes gyűjtési ágazat tárgyai lehetnek. Mindez lehetővé teszi, hogy túlságosan uniformizált gyűjtői profilunkat diffe­renciáljuk, gazdagítsuk, új értékeket, ritkaságokat emeljünk ki és mentsünk meg a leáztatásra és kötegelésre ítélt anyagból, talán az utolsó órában. Ez külö­nösen akkor válik majd lehetségessé, ha olvasóink – remélhetőleg rövid időn belül – a bélyegzések feldolgozását is kezükbe vehetik, mert a bélyeg és a bé­lyegzés kombinációja újabb változatokkal színesíti gyűjteményeinket.

Reméljük, hogy monográfiánknak ez az újabb kötete mind a gyűjtési spe­cializálódást, mind a további kutató munkát serkenteni fogja s a magyar postabélyeg közelgő százéves jubileuma a magyar filatélia megújulásával fog egybeesni.